સારાંશ માટે દસ્તાવેજ: પ્રથમ ચરણમાં આશરે 3 કરોડ આરોગ્ય કર્મચારીઓ અને ફ્રન્ટલાઇન વર્કરોને વૅક્સિન આપવામાં આવશે. બીજા ચરણમાં કોરોના વાઇરસથી સંક્રમિત થવાનું જોખમ છે તે લોકોને અને 50 વર્ષથી વધુ ઉંમર ધરાવતા 27 કરોડ લોકોને વૅક્સિન આપવામાં આવશે.

આ કાર્યક્રમ માટે ખાસ કોવિન ઍપ બનાવવામાં આવી છે.

કોવિન (CoWin) ઍપ શું છે?

ભારત સરકાર દ્વારા કહેવામાં આવ્યું છે કે કોવિન ઍપનો મુખ્ય હેતુ કોરોના વાઇરસ રસીકરણ કાર્યક્રમની દેખરેખમાં સંસ્થાઓની મદદ કરવાનો છે. સાથે જ તેના દ્વારા વૅક્સિન માટે લોકો પોતાની અરજી કરી શકે છે.

મંગળવારે એક પ્રેસ કૉન્ફરન્સમાં કેન્દ્રીય આરોગ્ય સચિવ રાજેશ ભૂષણએ જણાવ્યું કે કોવિન (CoWin) એ કોવિડ-19 રસીકરણ કાર્યક્રમને પૂર્ણ કરવા માટેનું ડિજિટલ પ્લૅટફૉર્મ છે. આ મોબાઇલ ઍપ્લિકેશન રસીકરણ સંબંધિત આંકડાનો રૅકર્ડ પણ રાખશે. આ ઉપરાંત બધા રાજ્યો અને સંઘ પ્રદેશના આરોગ્ય કર્મચારીઓનો ડેટાબેઝ પણ તૈયાર કરશે.

જોકે આ ઍપના નામ લઈને ગૂંચવણની પરિસ્થિતિ પણ જોવા મળી રહી છે. અધિકૃત વેબસાઇટ પર કોવિન (CoWin)નું સંપૂર્ણ નામ લખવામાં આવ્યું છે જ્યારે ભારતીય મીડિયામાં તેને કોવિડ વૅક્સિન ઇન્ટેલિજન્સ નેટવર્ક પણ કહેવામાં આવે છે. 

કોવિન ઍપ ક્યારે અને કેવી રીતે ડાઉનલોડ કરી શકાય?

અત્યારે કોવિન (CoWin) ઍપ કોઈ ઍપ સ્ટોર પર ઉપલ્બધ નથી. જોકે તેના ઘણા નકલી વિકલ્પ હાજર છે. આ મહિનાની શરૂઆતમાં ભારતીય આરોગ્ય મંત્રાલયે ટ્વિટ કરીને લોકોને આ બાબતની જાણકારી પણ આપી હતી. 

ટ્વિટમાં કહેવામાં આવ્યું છે કે અમુક અસામાજિક તત્વોએ કોવિન ઍપની નક્લ કરી છે, એવા સંજોગોમાં ન તો ઍપ ડાઉનલોડ કરો અને ન શૅર કરો. મંત્રાલય દ્વારા કહેવામાં આવ્યું છે કે કોવિન (CoWin) ઍપની લૉન્ચની માહિતી લોકોને યોગ્ય સમયે આપવામાં આવશે.

જ્યારે સરકાર તરફથી તેની સત્તાવાર જહેરાત કરવામાં આવશે ત્યારે તમે ગૂગલ પ્લે સ્ટોર અથવા એપલ સ્ટોરથી તેને ડાઉનલોડ કરી શકો છો. 

એવું પણ માનવામાં આવી રહ્યું છે કે સરકાર આ ઍપને ડાઉનલોડ કરવા માટેની લિંક આખા દેશમાં સર્ક્યુલેટ કરશે.

કોવિન ઍપ કઈ રીતે કામ કરશે?

આ કોરોના વાઇરસ રસીકરણ અભિયાનની યોજના, સંચાલન અને દેખરેખ માટે એક ક્લાઉડ પ્લૅટફૉર્મ છે. તેની મદદથી વૅક્સિન લેનાર વ્યક્તિઓને રીયલ ટાઇમ ટ્રેક કરી શકાશે. આ ઍપમાં ઘણાં મૉડ્યુલ હશે જેન મદદથી સ્થાનિક અધિકારીઓ મોટી સંખ્યામાં આંકડા અપલૉડ કરી શકશે.

વૅક્સિન લેવા માટે અરજી કરનાર લોકો વચ્ચે સેશનનું આયોજન કરવામાં આવશે, તેમના રસીકરણની માહિતી રાખવામાં...\nદસ્તાવેજની સમાન ભાષામાં સારાંશ:
કોવિડ=19ને લઇને ભારત સરકારનું મોટું રસીકરણ અભિયાન 16 જાન્યુઆરીથી શરૂ થઈ રહ્યું છે. આ અભિયાન અંતગર્ત સરકારની યોજના 30 કરોડથી વધુ વ્યક્તિઓને  કોવિડ-19 વૅક્સિન આપવાની છે.